Neuvoston asetus (ETY) N:o 2183/78, annettu 19 päivänä syyskuuta 1978, yhdenmukaisten kustannuslaskentaperiaatteiden vahvistamisesta rautatieyrityksille



Virallinen lehti nro L 258 , 21/09/1978 s. 0001 - 0006

Suomenk. erityispainos Alue 7 Nide 2 s. 0096

Kreikank. erityispainos: Luku 07 Nide 2 s. 0081

Ruotsink. erityispainos Alue 7 Nide 2 s. 0096

Espanjank. erityispainos: Luku 07 Nide 2 s. 0125

Portugalink. erityispainos: Luku 07 Nide 2 s. 0125



NEUVOSTON ASETUS (ETY) N:o 2183/78, annettu 19 päivänä syyskuuta 1978, yhdenmukaisten kustannuslaskentaperiaatteiden vahvistamisesta rautatieyrityksille EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 75 artiklan, ottaa huomioon rautatieyritysten tilanteen parantamisesta sekä rautatieyritysten ja valtion välisiä taloudellisia suhteita koskevien sääntöjen yhdenmukaistamisesta 20 päivänä toukokuuta 1975 tehdyn neuvoston päätöksen 75/327/ETY () ja erityisesti sen 8 artiklan 2 kohdan, ottaa huomioon komission ehdotuksen, ottaa huomioon Euroopan parlamentin lausunnon (), ottaa huomioon talous- ja sosiaalikomitean lausunnon (), sekä katsoo, että rautatieyrityksille varmistettaisiin näiden yritysten välinen tiiviimpi yhteistyö ja edistettäisiin niiden taloudellisen tilanteen paranemista, kun vahvistettaisiin yhdenmukaiset kustannuslaskentaperiaatteet, on suotavaa rajoittaa aluksi tämän kustannuslaskennan soveltamisala kokojunakuormina tapahtuvaan kansainväliseen tavaraliikenteeseen, yhteisiin periaatteisiin perustuvista kustannuslaskelmista saatavat tiedot ja niiden vaihto asianomaisten rautatieyritysten kesken ovat tärkeitä tehtäessä kaupallisia päätöksiä kansainvälisen tavaraliikenteen hyväksymisen tai hylkäämisen ehdoista tai olemassaolevan liikenteen lopettamisesta, ja olisi perustettava neuvoa-antava komitea komission avuksi yhdenmukaisten kustannuslaskentaperiaatteiden soveltamisen ja myöhempiin parannuksiin johtavien toimenpiteiden tutkimisessa, ON ANTANUT TÄMÄN ASETUKSEN: 1 artikla 1. Tässä asetuksessa rautatieyrityksille vahvistettuja yhdenmukaisia kustannuslaskentaperiaatteita sovelletaan kokojunakuormien kansainvälisiin tavarakuljetuksiin. 2. «Kansainvälisillä tavarakuljetuksilla» tarkoitetaan tavaroiden kuljetusta junilla, jotka käyttävät vähintään kahden jäsenvaltion rataverkkoa ja kulkevat koko matkan ajan raiteilla tai junalautalla. 3. «Kokojunakuormilla» tarkoitetaan, että lähetys koostuu useista vaunukuormista, jotka yksi lähettäjä on yhdellä asemalla antanut samanaikaisesti kuljetettavaksi ja jotka kuljetetaan kokojunana suoraan yhdelle vastaanottajalle yhdelle määräasemalle. 2 artikla Tätä asetusta sovelletaan seuraaviin rautatieyrityksiin: P Société nationale des chemins de fer belges (SNCB), Nationale Maatschappij der Belgische Spoorwegen (NMBS); P Danske Statsbaner (DSB); P Deutsche Bundesbahn (DB); P Société nationale des chemins de fer français (SNCF); P Coras Iompair Eireann (CIE); P Azienda autonoma delle ferrovie dello Stato (FS); P Société nationale des chemins de fer luxembourgeois (CFL); P Naamloze Vennootschap Nederlandse Spoorwegen (NS); P British Railways Board (BRB); P Northern Ireland Railways Company Ltd (NIR). 3 artikla 1. Rautatieyritysten on 1 päivästä tammikuuta 1979 alkaen laskettava 1 artiklassa tarkoitettujen tavarakuljetusten kustannukset seuraavan yleisperiaatteen mukaisesti. «Kustannuksilla» tarkoitetaan rautatieyrityksen kokonaiskustannusten muutosta, joka johtuu uuden liikenteen aloittamisesta, olemassa olevan liikenteen lisääntymisestä tai vähenemisestä tai tällaisen liikenteen lopettamisesta. «Muutoksella» tarkoitetaan: P uuden liikenteen osalta tai olemassa olevan liikenteen lisääntymisen osalta tällaisen liikenteen hyväksymisestä rautatieyritykselle aiheutuvia lisäkustannuksia; P sellaisen olemassa olevan liikenteen osalta, jonka lopettamista harkitaan, tai olemassa olevan liikenteen määrän vähenemisen osalta tällaisen liikenteen lopettamisesta tai vähenemisestä aiheutuvia kustannussäästöjä. 2. Edellä 1 kohdassa vahvistetun yleisperiaatteen mukaisen kustannuslaskennan lisäksi rautatieyritysten on laskettava liitteessä IV määritellyt kokonaiskustannukset, kuitenkin vain jos rautatieyritys käyttää näitä kustannuksia tässä asetuksessa tarkoitettuun rautatietoimintaan tai niiden laskemisesta on sovittu muiden samaan liikenteeseen osallistuvien rautatieyritysten kanssa. 4 artikla 1. Kustannukset on laskettava asianomaisen liikenteen arvioidun jatkumisen pituiselta ajanjaksolta ja ottaen huomioon kyseiselle ajanjaksolle ennustetut taloudelliset suhdanteet. 2. Kustannukset on laskettava liitteessä I olevan vakioluettelon ja liitteessä II annettujen ohjeiden mukaisesti sekä ottaen huomioon liikenteen eri ominaisuudet, joista on esimerkinomainen luettelo liitteessä III. 3. Rautatieyritykset voivat käyttää kustannusten laskentaan liitteessä IV määriteltyjä kustannuslaskennan vakioperusteita. 5 artikla Edellä 1 artiklassa tarkoitettuun kansainväliseen tavaraliikenteeseen osallistuvien rautatieyritysten on kaupallisen vastuunsa rajoissa ilmoitettava muille samaan liikenteeseen osallistuville rautatieyrityksille näiden pyynnöstä vastavuoroisuuden pohjalta ja luottamuksellisesti 3 artiklassa tarkoitetut tiedot sekä niiden laskentaperusteet. 6 artikla 1. Tässä asetuksessa vahvistettujen periaatteiden soveltamisen tutkimista varten perustetaan komission avuksi neuvoa-antava komitea. 2. Komitean on annettava lausunto kaikista tämän asetuksen soveltamista koskevista kysymyksistä ja tutkittava toimenpiteitä asetuksen säännösten parantamiseksi. 3. Komitean puheenjohtajana on komission edustaja ja jäseninä kustakin jäsenvaltiosta kaksi jäsenvaltion nimeämää edustajaa. Komitean jäsenet voivat nimetä avukseen asiantuntijoita. Komitean kutsuu koolle komissio, joka huolehtii tarvittavista sihteeripalveluista. 4. Komitean päätelmät on esitettävä kertomuksessa, jonka komissio neuvoston päätöksen 75/327/ETY 14 artiklan 1 kohdan mukaisesti antaa neuvostolle joka toinen vuosi. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä syyskuuta 1978. Neuvoston puolesta Puheenjohtaja H.-D. GENSCHER () EYVL N:o L 152, 12.6.1975, s. 3 () EYVL N:o C 266, 7.11.1977, s. 14 () EYVL N:o C 18, 23.1.1978, s. 30 () EYVL N:o L 334, 24.12.1977, s. 13 LIITE I Vakioluettelo tekijöistä, jotka on otettava soveltuvin osin huomioon kustannuksia laskettaessa 1 P Terminaalipalvelut 2 P Vaihtotyö 3 P Junamiehistö 4 P Vetokaluston kulkumatka 5 P Vetokaluston tarveaineet 6 P Vetokaluston kunnossapito 7 P Tavaravaunujen kunnossapito 8 P Vetokaluston ajovalmiushuolto 9 P Muun liikkuvan kaluston kunnossapito 10 P Vetokaluston, tavaravaunujen ja muun liikkuvan kaluston pääomakustannukset (tai poisto) ja vuokraus 11 P Radan kunnossapito ja pääomakustannukset (tai poisto) 12 P Sähköistyksen kiinteiden laitteiden kunnossapito ja pääomakustannukset (tai poisto) 13 P Turva- ja viestilaitteiden kunnossapito ja pääomakustannukset (tai poisto) 14 P Muut terminaalikulut 15 P Yleiset varikkopalvelut 16 P Radan erikoisrakenteiden (sillat, tunnelit yms.) kunnossapito ja pääomakustannukset (tai poisto) 17 P Rakennusten kunnossapito ja pääomakustannukset (tai poisto) 18 P Muiden kiinteiden laitteiden kunnossapito ja pääomakustannukset (tai poisto) 19 P Hallinto 20 P Muut yleiskustannukset 21 P Verot ja maksut 22 P Korvaukset ja sekalaiset yleiskulut 23 P Rahoituskulut 24 P Meriliikenteen kulut Kokonaiskustannukset Huomautus 1. Henkilöstökulujen kustannuseriin sisältyvät asianomaiset sosiaaliturvakustannukset. 2. Asetuksen 5 artiklan mukaisessa kustannusilmoituksessa rautatieyritysten on ilmoitettava (käyttämättä lukuja, esimerkiksi merkitsemällä rasti) tekijät, jotka on otettu huomioon kustannuksia laskettaessa; kokonaissumma on esitettävä lukuina. 3. Poistoja ja korjauksia koskevien kustannuserien osalta rautatieyritysten on noudatettava niiden tavanomaista kirjanpitokäytäntöä siten kuin tarkoitetaan neuvoston asetuksessa (ETY) N:o 2830/77 (). LIITE II Asetuksen 3 artiklassa vahvistettujen periaatteiden soveltamisohjeita Liitteessä I eritellyt kustannukset on laskettava seuraavien ohjeiden mukaisesti: 1. Kustannuslaskennassa on mahdollisuuksien mukaan otettava huomioon: - kyseisen liikenteen ominaisuudet sekä kaikki tällaiseen liikenteeseen liittyvät liikkeet ja toiminnot; - kustannuslaskennan olosuhteet (ja erityisesti laitteiden kapasiteetin kuormitusaste). 2. Kustannuksia laskettaessa mukaan lasketaan tarkasteltavan liikenteen vaihtelun huomioon ottamiseksi käytetyt varat ja erityisesti: - ovatko nämä varat olemassa erityisesti kyseistä liikennettä varten tai joka tapauksessa muitakin liikenteitä varten; - olosuhteet, joissa näitä varoja voidaan joutua muuttamaan; - missä määrin vaaditaan henkilökunnan ja liikkuvan kaluston muutoksia. 3. Mahdollisuuksien mukaan on otettava huomioon, että olosuhteet, joissa liikenne tapahtuu, saattavat muuttua tarkasteltavan ajanjakson kuluessa. LIITE III Esimerkinomainen luettelo sellaisista liikenteen ominaisuuksista ja kunkin asianomaisen rautatieyrityksen erityistiedoista, jotka on otettava huomioon kustannuksia laskettaessa I. Liikenteen yleiset ominaisuudet - kyseisen liikenteen luonne ja määrä; - liikennetyyppi: säännöllinen, kausiluonteinen tai satunnainen; - kuljetustapahtumien määrä ja kesto; - lähetyksen lähetys- ja määräasema; - kuormattujen ja tyhjinä palaavien vaunujen käyttämä reitti; - palveluluokka; - vaunumäärä junaa kohti; - käytettävien vaunujen laji, tyyppi ja ominaisuudet: rautateiden vaunu tai yksityisvaunu - katettu, avonainen jne. - taarapaino, pituus jne.; - lähetyksen paino ja vaunujen keskimääräinen kuorma; - palautuskerroin ja tyhjävaunukerroin. II. Liikenteeseen osallistuvien rautatieyritysten erityistiedot - kuljetusmatkat yrityksen omistamilla radoilla (kuormattuna tai tyhjänä); - vaunujen kiertoajat; - kuormattujen vaunujen ja mahdollisuuksien mukaan tyhjinä palautettavien vaunujen vaihtotyö (lähetysasemalla, määräasemalla, matkan aikana); - jokaisesta radan osasta: - kuljetusmatka; - radan kapasiteetti kaltevuuksien perusteella; - kuljetuksiin käytettävän radan luokka kunnossapitojakson perusteella; - käytettävä vetokalusto (menetelmä, tyyppi); - vetokaluston ajomatkat (mukaan luettuna matkat toisen veturin avustamana ja yksinäisen veturin matkat); - junien bruttopaino (sallittu ja tosiasiallinen paino); - henkilöstön työajat (kuljettajat, junamiehistö jne.). LIITE IV Kustannuslaskennan vakioperusteet Asetuksen 3 artiklassa tarkoitetussa kustannuslaskennassa rautatiet voivat soveltuvin osin käyttää seuraavia perusteita, jotka on ilmoitettava 5 artiklassa tarkoitetussa kustannusilmoituksessa: Asetuksen 3 artiklan 1 kohdan tarkoitetussa kustannuslaskennassa: - muuttuvat kustannukset eli kaikki kustannukset, jotka vaihtelevat suoritettujen toimintojen tai palvelujen määrän mukaan; - välittömät kustannukset eli kaikki kustannukset, jotka voidaan kohdentaa palvelulle tai palveluryhmälle taikka toiminnalle tai toimintaryhmälle suoraan kohdentamiskaavoja käyttämättä; - vältettävissä olevat kustannukset eli kaikki kustannukset, jotka vältettäisiin, jos palvelua tai toimintaa, jolle kustannukset lasketaan, ei olisi olemassa. Asetuksen 3 artiklan 2 kohdassa tarkoitetussa kustannuslaskennassa: Kokonaiskustannukset: kaikki yrityksen kustannukset on kohdennettava sen eri toiminnoille käyttämällä tarvittaessa näitä toimintoja koskevia kaavoja, jotta kyseisen ajanjakson kokonaiskustannukset tulisivat kokonaisuudessaan otetuiksi huomioon. «Kyseisen ajanjakson kokonaiskustannuksilla» tarkoitetaan asetuksen (ETY) N:o 2830/77 liitteessä III lajeittain esitettyjä kustannuksia, joista on vähennetty kirjanpidon säännönmukaistamisesta saatu hyvitys sekä maksut, jotka yhteisön liikenteen tukea koskevissa asetuksissa on nimenomaan määritelty tueksi ja joita ei voida rinnastaa tuottoihin, jolloin kuitenkin edellytetään, että rautatiet, jotka eivät suorita tällaisia vähennyksiä kustannuslaskennassa, ilmoittavat tästä 5 artiklassa tarkoitetussa ilmoituksessa.